ผู้ผลิตรถ EV เจ้าใหญ่เมียนมา “ไคไค ซังดา” เปิดตัว KSDV1-NE2 หนุนแนวคิดลดปล่อยคาร์บอน
“เมียนมา” เริ่มผลิตและจำหน่ายยานยนต์พลังงานใหม่ด้วยแนวคิดลดการปล่อยคาร์บอนและการปกป้องสิ่งแวดล้อม
“เมียนมา” เริ่มผลิตและจำหน่ายยานยนต์พลังงานใหม่ด้วยแนวคิดลดการปล่อยคาร์บอนและการปกป้องสิ่งแวดล้อม
14 มี.ค. 2565

สำนักข่าวซินหัว รายงานว่า ไคไค ซังดา (Khaingkhaing Sangda) หรือ ข่ายข่าย ซังต๋า หนึ่งในผู้ผลิตรถยนต์ไฟฟ้ารายแรกสุดของเมียนมา ได้เปิดตัวยานยนต์ไฟฟ้าไฮบริด เคเอสดีวี1-เอ็นอี2 (KSDV1-NE2) รุ่นที่ 2 เมื่อวันที่ 1 มี.ค. และจำหน่ายได้มากกว่า 10 คันภายในหนึ่งสัปดาห์
อนึ่ง ไคไค ซังดา ในเมียนมา ผลิตรถยนต์เครื่องเบนซินคันแรกเมื่อปี 2006 ก่อนจะเริ่มประกอบและผลิตยานยนต์พลังงานใหม่ในปี 2019 นำไปสู่การผลิตและจำหน่ายยานยนต์ไฟฟ้าบริสุทธิ์รุ่นแรกเมื่อปี 2020
ด้าน อวี๋เจี้ยนเชิน กรรมการผู้จัดการของไคไค ซังดา มอเตอร์คาร์ แฟคทอรี (Khaingkhaing Sangda Motorcar Factory) กล่าวกับสำนักข่าวซินหัวว่าบริษัทฯ นำเข้าชิ้นส่วนยานยนต์พลังงานใหม่ทั้งหมดจากจีน โดยวัตถุประสงค์หลักคือเพื่อสนับสนุนแผนการปกป้องสิ่งแวดล้อมของเมียนมาด้วยการลดการปล่อยก๊าซเรือนกระจก
ทั้งนี้ อวี๋ เชื่อว่าอุตสาหกรรมยานยนต์พลังงานใหม่ของเมียนมามีศักยภาพสำหรับการเติบโตในอนาคต